text: Varmen aftager i weekenden
  26 august 2016 kl. 10.33
  Torsdag var årets hidtil varmeste dag med over 30 grader nogle steder - varmen aftager kraftigt i weekenden.
  Sommeren kom kortvarigt tilbage med fuld styrke i den forgangne uge. For eksempel rundede Store Jyndevad mellem Aabenraa og Tønder hele 30,3 grader.
  I weekenden må syd- og sønderjyderne imidlertid indstille sig på temperaturer omkring de 20-25 grader, meddeler DMI.
  Lørdag skulle det holde tørt med omkring 20 grader, mens søndagen ikke ser lige så god ud.
  DMI varsler 13 mm regn og temperaturer på ca. 25 grader.
  I næste uge ligger temperaturerne stabilt lige over 20 grader, mens det om en uge ser ud til at blive en anelse koldere.
  